Domeikavos herbas

Domeikavos herbas – pagrindinis Domeikavos kaimo ir Domeikavos seniūnijos (Kauno rajono savivaldybė) heraldinis simbolis.

 Aprašas 

sidabriniame skydo lauke iš žalios skydo papėdės augantis žalias trišakis spygliuotas erškėtis su trimis raudonais keturlapiais heraldiniais žiedais, turinčiais žalius taurėlapius. Šoninės šakos išsilenkusios puslankiu taip, kad žiedas atsiduria priešingoje skydo pusėje, kiek aukščiau už papėdės liniją.

 Simbolika 

Naujame Domeikavos herbe nutarta pavaizduoti erškėtrožių krūmą, iš dalies susijusį su seniūnijos ribose buvusia Rožių apylinke. Spygliuota erškėtrožė – tai kančios, pasiaukojimo bei prisikėlimo simbolis, įprasminantis vietinių gyventojų kovą už laisvę tiek Rusijos imperijos, tiek tarybinės valdžios metais.Domeikavos herbas.  Krs.lt (tikrinta 2023-11-30).

 Istorija 

Herbą 2002 m. liepos 30 d. dekretu Nr. 1856 patvirtino prezidentas Valdas Adamkus.Valstybės žinios, 2002, Nr. 77-3293. Etalono autorius – Rolandas Rimkūnas.

 Šaltiniai 

Herb
Kategorija:2002 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos kaimų herbai